### | | | | --- | --- | | | | | --- | | **Byråd** 19. december 2017 Sagsnr. 710-2016-49718 Dok.nr. 710-2017-234249 Sagsbehandler DPHKR | | 159.                Vedtagelse af Kommuneplantillæg nr. 25 til Kommuneplan 13 med miljøvurdering - Åbent

###

|  |  |
| --- | --- |
| Tidl. politisk behandling | BY, 26.09.17, pkt. |
| Forventet sagsgang | BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage endelig
stilling til vedtagelse af ”Tillæg nr. 25 til Kommuneplan 13” med en
sammenfattende miljøredegørelse.

I perioden 9. oktober – 4. december 2017 har forslag til
”Tillæg nr. 25 til Kommuneplan 13” været fremlagt i offentlig høring sammen med
”Lokalplan nr. 376 - Udvidelse af [adresse]” med tilhørende
miljørapport. Kommuneplantillægget knytter sig til Kommuneplan 13 og skal
derfor endeligt behandles før Kommuneplan 13 ophæves og erstattes af
Kommuneplan 2017-29.

Den detaljerede indretning af området fastlægges i
”Lokalplan nr. 376 - Udvidelse af [adresse]”, som forventes at
blive fremlagt til Byrådets endelige behandling i marts 2018.

**VURDERING**

Der er indkommet tre høringssvar til kommune- og
lokalplanforslaget i høringsperioden. Ingen af høringssvarene har givet Teknik
og Kultur anledning til at indstille ændringer af planforslaget.

Høringssvarene vedrører udsigten til et stort teknisk anlæg
samt påvirkning af kulturmiljø, landskab og natur. Der gives udtryk for at
hensynet til naboer ikke er varetaget i tilstrækkelig grad for så vidt angår
det fysiske udtryk og de miljøgener, der opleves at være forbundet med driften.
Herudover vedrører et af høringssvarene opstilling af en ny
transformerstation/container i forbindelse med udvidelse af anlægget.
Høringssvarene er sendt til [adresse] til kommentering. [adresse]
Biogas har kvitteret med en redegørelse for de overvejelser og tiltag, der
iværksættes for at begrænse miljøpåvirkningerne fra biogasanlæggets anlæg og
drift.

Ved den endelige vedtagelse af ”Tillæg
nr. 25 til Kommuneplan 13” skal miljørapporten inddrages. Herudover skal der
iflg. lovbekendtgørelse nr. 448 af 10. maj 2017/5 ”Bekendtgørelse af lov om
miljøvurdering af planer og programmer og af konkrete projekter” vedlægges en
sammenfattende redegørelse for, hvordan høringssvarene er taget i betragtning.
Redegørelsen skal indeholde dels en beskrivelse af alternativer og dels et
program for overvågning af de væsentlige indvirkninger, som planen vil have på
miljøet.

Det
er Teknik og Kulturs vurdering, at vedtagelsen af kommuneplantillægget
overordnet set vil have en begrænset eller ingen indvirkning på miljøet. Miljøpåvirkningen vil, når anlægget er etableret, blive
reguleret gennem flere godkendelser og tilladelser. Der vil blive fastsat
en række vilkår for drift og emissioner fra anlægget i en miljøgodkendelse.
Herudover vil der blive stillet krav om egenkontrol og dokumentation for
driften.

I ”Lokalplan nr. 376 - Udvidelse
af [adresse]”, vil der blive fastlagt detaljerede bestemmelser
for de fysiske anlæg og tilpasning til landskabet ved afskærmende beplantning
og voldanlæg.

**ØKONOMI**

Vedtagelse af ”Kommuneplantillæg
nr. 25 til Kommuneplan 13” har ingen økonomiske
konsekvenser for Favrskov Kommune.

**INDDRAGELSE**

Borgerinddragelse og kommunikation om kommuneplantillægget
er sket efter reglerne i planloven. Der har været gennemført en otte ugers
offentlig høring, og der er modtaget tre høringssvar, som er kommenteret af
ansøger.

**INDSTILLING**

Direktøren for Teknik og Kultur indstiller
til Byrådet:

1.    At forslag
til ” Kommuneplantillæg nr. 25 til Kommuneplan 13” med en sammenfattende
miljøredegørelse vedtages endeligt.

**BESLUTNING**

**Bilag**

|  |  |
| --- | --- |
| Kommuneplantillæg nr. 25 til Kommuneplan 13 | 710-2017-262429 |
| Samlede høringssvar -  Forslag kommuneplantillæg nr. 25 til [adresse] 13 | 710-2017-259635 |
| Vurdering af høringssvar - Kommuneplantillæg nr. 25 til Kommuneplan 13 | 710-2017-260189 |
| [adresse] kommentar til høringssvar | 710-2017-265638 |
| Sammenfattende miljøredegørelse - Miljøvurdering af Kommuneplantillæg nr. 25 til Kommuneplan 13 | 710-2017-234350 |